CELEX: 61995TO0164
Language: fi
Date: 1996-11-26
Title: Yhteisöjen ensimmäisen oikeusasteen tuomioistuimen määräys (ensimmäinen jaosto) 26 päivänä marraskuuta 1996. # Hedwig Kuchlenz-Winter vastaan Euroopan parlamentti. # Laiminlyöntikanne - Entiset virkamiehet - Sosiaaliturva - Tutkittavaksi ottaminen. # Asia T-164/95.

Avis juridique important

|

61995B0164

Yhteisöjen ensimmäisen oikeusasteen tuomioistuimen määräys (ensimmäinen jaosto) 26 päivänä marraskuuta 1996.  -  Hedwig Kuchlenz-Winter vastaan Euroopan parlamentti.  -  Laiminlyöntikanne - Entiset virkamiehet - Sosiaaliturva - Tutkittavaksi ottaminen.  -  Asia T-164/95.  

Oikeustapauskokoelma 1996 sivu II-01593

Tiivistelmä
Avainsanat

Laiminlyöntikanne - Laiminlyönnin korjaaminen ennen kanteen nostamista - Tutkimatta jättäminen(EY:n perustamissopimuksen 175 artikla)  

Tiivistelmä

Laiminlyöntikanteen tutkittavaksi ottamisen edellytykset, sellaisina kuin ne on vahvistettu perustamissopimuksen 175 artiklassa, eivät täyty, kun vastaajana oleva toimielin on saatuaan kehotuksen tehdä ratkaisu määritellyt kantansa kyseisen artiklan toisessa kohdassa määrätyn kahden kuukauden määräajan päättymisen jälkeen, mutta ennen kanteen nostamista.Se seikka, että tämä toimielimen kannan määrittely ei tyydytä kantajaa, on tältä osin merkityksetön, sillä 175 artiklassa tarkoitetaan laiminlyönnillä pidättäytymistä asian käsittelemisestä taikka kannan määrittelystä eikä sellaisen toimenpiteen toteuttamista, joka eroaa siitä, mitä kantaja oli toivonut tai pitänyt tarpeellisena.